ปล่อยกู้จักรยานยนต์ ดอกต่ำเดือนละ1%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ธนาคารอิสลามจับมือ กทม. ปล่อยกู้รถมอเตอร์ไซค์รับจ้าง คิดดอกเบี้ยไม่เกิน 15% 
นายธีรศักดิ์ สุวรรณยศ กรรมการผู้จัดการ ธนาคารอิสลามแห่งประเทศไทย หรือไอแบงก์ เปิดเผยว่า ธนาคารร่วมกับกรุงเทพมหานครให้บริการสินเชื่อเช่าซื้อรถจักรยานยนต์สาธารณะ (มอเตอร์ไซค์รับจ้าง) แก่ประชาชนทั่วไปที่ต้องการสร้างอาชีพ โดยในเบื้องต้นจะคิดอัตราผลตอบแทนเพียงเดือนละ 1% หรือไม่เกินปีละ 15% 
นายธีรศักดิ์ กล่าวว่า อัตราดอกเบี้ยเดือนละ 1% ถือว่าต่ำกว่าการที่ลูกค้าไปใช้บริการเช่าซื้อรถจักรยานยนต์กับบริษัทอื่นๆ ทั่วไปที่คิดอัตราตอบแทนปีละ 3040% 
ทั้งนี้ ธนาคารจะกำหนดวงเงินกู้รายละประมาณ 45 หมื่นบาท ตามราคารถจักรยานยนต์ โดยไม่ได้ตั้งเป้าหมายจะปล่อยกู้รวมจำนวนเท่าไร แต่พร้อมที่จะให้การสนับสนุนเต็มที่ แต่มีเงื่อนไขว่าจะปล่อยกู้ให้กับผู้ขับขี่รถจักรยานยนต์รับจ้างที่ขึ้นทะเบียนกับ กทม. แต่จะให้สิทธิเฉพาะกลุ่มผู้ขับขี่วินรถจักรยานยนต์สาธารณะที่มีทะเบียนบ้านอยู่ในพื้นที่กรุงเทพฯ ก่อน ซึ่งคาดว่าจะได้ข้อสรุปภายในเดือน มี.ค. นี้ 
“โครงการนี้จะช่วยให้ผู้ขับรถมอเตอร์ไซค์รับจ้างได้เปลี่ยนรถใหม่เพื่อความปลอดภัยของผู้ขับขี่และผู้โดยสารและลดค่าใช้จ่ายด้านดอกเบี้ยและค่าน้ำมัน ซึ่งในรายละเอียดจะมีการประชุมหารือกับ กทม. อีกครั้งหนึ่ง และจะมีธนาคารออมสินเข้าร่วมโครงการนี้ด้วย ซึ่งจะต้องใช้หลักเกณฑ์เดียวกันด้วย” นายธีรศักดิ์ กล่าว
ปัจจุบันมีผู้ขับจักรยานยนต์รับจ้างมาขึ้นทะเบียนกับ กทม. จำนวน 4,487 วิน มีผู้ขับขี่รวม 1.08 แสนคน เขตดอนเมืองเป็นพื้นที่ที่มีผู้ขับขี่รถจักรยานยนต์สาธารณะมากที่สุด 6,200 คน จตุจักร 5,127 คน ดินแดง 3,937 คน บางกะปิ 3,813 คน คลองเตย 3,573 คน บางแค 3,284 คน บางขุนเทียน 3,220 คน วังทองหลาง 3,150 คน บางพลัด 3,085 คน เขตหลักสี่ 3,023 คน